Document ID: 32014R1145

A TANÁCS 1145/2014/EU RENDELETE
(2014. október 28.)
a Milosević úr és a környezetéhez tartozó személyek pénzkészletei befagyasztásának fenntartásáról szóló 2488/2000/EK rendelet hatályon kívül helyezéséről
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 215. cikkére,
tekintettel a Milosević úr és a környezetébe tartozó személyek ellen irányuló egyedi korlátozó intézkedések fenntartásáról szóló 2000/696/KKBP közös álláspont hatályon kívül helyezéséről szóló, 2014. október 28-i 2014/742/KKBP tanácsi határozatra (1),
tekintettel az Unió külügyi és biztonságpolitikai főképviselője és az Európai Bizottság együttes javaslatára,
mivel:
(1)
A 2488/2000/EK tanácsi rendelettel (2) összhangban Slobodan Milosevićnek és a környezetéhez tartozó személyeknek a Jugoszláv Szövetségi Köztársaság területén kívül elhelyezett valamennyi pénzkészletét és egyéb pénzügyi eszközét be kell fagyasztani, illetve e pénzkészleteket és pénzügyi eszközöket nem lehet a rendelet I. mellékletében felsorolt személyek részére vagy javára rendelkezésre bocsátani.
(2)
A Tanács a 2014/742/KKBP határozattal hatályon kívül helyezte a 2000/696/KKBP közös álláspontot (3). A Tanács úgy határozott, hogy a továbbiakban nem indokolt a korlátozó intézkedések alkalmazása, mivel az említett közös álláspont mellékletében felsorolt személyek nem veszélyeztetik többé a demokrácia megszilárdulását.
(3)
Ezért helyénvaló a 2488/2000/EK rendelet azonnali hatállyal történő hatályon kívül helyezése,
ELFOGADTA EZT A RENDELETET:
1. cikk
A 2488/2000/EK rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2014. október 28-án.

Labels: 10
18
5